Diari Oficial de la Generalitat Valenciana


Sumari del DOGV 10037, del 30-12-2024 (2024/14138)

RESOLUCIÓ de 23 de desembre de 2024, per la qual es modifiquen la Resolució de 16 de desembre de 2022, de la CADRECiTE, per la qual s'establixen bases reguladores i es convoquen ajudes per a l'aplicació de mesures de conservació de biodiversitat en reserves de la biosfera de la CV, i la Resolució de 21 d'abril de 2023, del director general de MNiAA, per la qual es concedixen ajudes per a l'aplicació de mesures de conservació de biodiversitat en reserves de la biosfera de la CV. Pla de recuperació, transformació i resiliència, finançat per la Unió Europea–Next GenerationEU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10039

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/14778

CVE
:   ZKGN-F-0193-67676

Data del document
:   23-12-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública
    * ecosistema
    * ecosistema subterrani
    * ecosistema terrestre
    * ecosistema d'aigua dolça
    * ecosistema aquàtic
    * ecosistema marí
    * biodiversitat

Antecedents de fet

I. El 22 de desembre de 2022 es va publicar en el *Diari Oficial de la Generalitat Valenciana*  la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana (d'ara endavant, Resolució de 22 de desembre de 2022), dins del Pla de recuperació, transformació i resiliència –finançat per la Unió Europea– NextGenerationEU, component 4, Conservació i restauració d'ecosistemes i la seua biodiversitat, i la inversió 2, relativa a la Conservació de la biodiversitat terrestre i marina (C04.I02). La referida resolució va ser modificada posteriorment en alguns aspectes per la Resolució de 19 de gener de 2023 (DOGV núm. 9516, de 20.01.2023), de la Conselleria d'Agricultura, Desenvolupament Rural, Emergència Climàtica i Transició Ecològica.

II. Mitjançant la Resolució de 21 d'abril de 2023 (DOGV 9587, 03.05.2023), del director general de Medi Natural i d'Avaluació Ambiental (d'ara endavant, Resolució de 21 d'abril de 2023), es van concedir les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana; els beneficiaris de les ajudes s’esmenten en l'annex I d'esta.

III. Després de l'Acord de la Conferència Sectorial de Medi Ambient celebrada per procediment escrit del 23 al 31 d'octubre de 2023, es modifiquen i actualitzen determinats acords adoptats en conferències sectorials anteriors, per la qual cosa es fa necessari modificar, al seu torn, tant la Resolució de 22 de desembre de 2022 com la Resolució de 21 d'abril de 2023, per a adequar-les al que s'establix en l’esmentat acord; la qual cosa es porta a efecte mitjançant la Resolució de 27 de desembre de 2023 (DOGV 9755, 29.12.2023), de la consellera de Medi Ambient, Aigua, Infraestructures i Territori.

IV. En data 24 de juliol de 2024 se celebra la Conferència Sectorial de Medi Ambient, i es torna a modificar i a actualitzar determinats acords relatius a la component 4 del PRTR, fruit de l'experiència i necessitats sorgides en la seua aplicació. Les qüestions que es modifiquen en cap cas comprometen el compliment de les fites i objectius associats a les transferències de crèdit, sinó que, per contra, asseguren el seu compliment i el complet aprofitament dels fons. Concretament, en el que afecta les ajudes per a l'aplicació de mesures de conservació de la biodiversitat en les reserves de la biosfera, es modifica el compromís de gasto i el compromís de nivell d'execució intermedi de les actuacions pels executors finals en els acords, sent estos en última instància els beneficiaris de les ajudes. Així, l'Acord de 24 de juliol de 2024 establix respecte de les fites de planificació, el següent:

«La referència al nivell d’execució percentual a aconseguir com a compromís intermedi pels destinataris finals de les subvencions, respecte a les modificacions de l'Acord de Conferència Sectorial de 9 de juliol de 2021, aprovades en l'Acord de Conferència Sectorial celebrada per procediment escrit del 23 al 31 d'octubre de 2023, s'actualitza de manera que, on figura:

«Totes les actuacions objecte de finançament hauran d'haver-se iniciat a partir de l'1 de gener de 2021, i és obligatori que es troben executades, pels destinataris finals, en més d'un 30 % de la inversió prevista a 31 de desembre de 2024»;

S'actualitza amb la redacció següent:

«Totes les actuacions objecte de finançament hauran d'haver-se iniciat a partir de l'1 de gener de 2021, sent obligatori que es troben executades, pels destinataris finals, en més d'un 30 % de la inversió prevista l'1 de juny de 2025.»

V. Davant les modificacions de les fites de planificació de l'actuació efectuades per l'Acord de Conferència Sectorial de Medi Ambient de 24 de juliol de 2024, és imprescindible adequar tant la Resolució de 16 de desembre de 2022 com la Resolució de 21 d'abril de 2023. Al respecte, ja que segons el que s'establix en la base tretze, punt 2, de la Resolució de 16 de desembre de 2022, està vigent la delegació a la persona titular de la Direcció General de Medi Natural i Animal per a la concessió de la subvenció (conforme al que es disposa en l'article 10 de la Llei 40/2015, d'1 d'octubre, de règim jurídic del sector públic), és necessari avocar la competència de la persona titular de la Direcció General de Medi Natural i Animal per a la concessió de la subvenció, únicament quant a la modificació efectuada per esta resolució de la Resolució de 21 d'abril de 2023, del director general de Medi Natural i d'Avaluació Ambiental, per motius tècnics i jurídics de simplificació en la tramitació.

Fonaments de dret

Primer. Decret 173/2024, de 3 de desembre (DOGV núm. 9998 bis, de 03.12.2024), del Consell pel qual s’establix l'estructura orgànica bàsica de la Presidència i de les conselleries de la Generalitat. Així mateix, cal atendre el Decret 32/2024, de 21 de novembre (DOGV núm. 9990 bis, de 22.11.2024), de la Presidència de la Generalitat, pel qual es determinen el nombre i la denominació de les conselleries i les seues atribucions.

Segon. Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, i les seues posteriors modificacions.

Tercer. Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana.

Quart. Acord de la Conferència Sectorial de Medi Ambient celebrada per videoconferència el 24 de juliol de 2024.

Per tot el que antecedix, vista la proposta de la Direcció General del Medi Natural i Animal, i amb l'informe previ de l'Advocacia General de la Generalitat i de la Intervenció Delegada, fent ús de les facultats que em conferix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi a conseqüència de la Covid-19,

RESOLC

*Primer*

Avocar la competència atribuïda al director general de Medi Natural i Animal en virtut de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, per a la concessió de la subvenció. Esta avocació es limita a este acte, per motius tècnics i jurídics de simplificació en la tramitació, conforme al que es disposa en l'article 10 de la Llei 40/2015, d'1 d'octubre, de règim jurídic del sector públic.

*Segon*

L'apartat quart de la base catorze, justificació i pagament, de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:

4. Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials (punt 2 d'esta base catorze) amb la finalitat de justificar que l'1 de juny de 2025 la inversió realitzada supera el 30 % de la prevista. Esta comunicació haurà de presentar-la abans del 15 de juny de 2025 (com a data límit).

*Tercer*

L'apartat 3.f de la base quinze, Obligacions i compromisos dels beneficiaris, de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:

f) Per mitjà de l'acceptació de l'ajuda, la persona titular d’esta es compromet a complir els terminis següents:

· Inici dels treballs: des de l'1 de gener de 2021.

· Execució de més del 30 % de la inversió prevista: 1 de juny de 2025.

· Execució del 100 % de la inversió prevista: 31 de maig de 2026, excepte causa de força major que haurà d'estar degudament justificada.

Sense perjuí de l'exempció de responsabilitat administrativa en este supòsit, correspondrà el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.

Estos terminis són els establits en l'annex IV de l'Acord de la Conferència Sectorial de Medi Ambient de 9 de juliol de 2021 amb la redacció donada per l'Acord de la sessió de la Conferència Sectorial de Medi Ambient celebrada per videoconferència el 24 de juliol de 2024.

*Quart*

Paràgraf primer de l'apartat sèptim de la base setze, Control, incompliment i reintegrament, de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:

7. Control dels abonaments a compte: la part executada fins al 30 de setembre de l'any en curs serà abonada amb la presentació prèvia de la comunicació de finalització de treballs o de treballs parcials (apartat 12 de la base catorze) en el termini màxim dels 15 dies següents al 30 de setembre, a excepció de l'any 2025 que haurà de realitzar-se abans del 15 de de juny de 2025 conforme a l'apartat 4 de la base catorze.

*Quint*

L'apartat sèptim de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:

Per mitjà de l'acceptació de l'ajuda, les entitats beneficiàries d’esta es comprometen, de conformitat amb la base quinze de la base reguladora de les ajudes, a complir els terminis següents:

– Totes les actuacions objecte de finançament hauran d'haver-se iniciat a partir de l'1 de gener de 2021, sent obligatori que es troben executades pels destinataris finals en més d'un 30 % de la inversió prevista, l'1 de juny de 2025.

– Executar el 100 % de la inversió prevista el 31 de maig de 2026, excepte causa de força major que haurà d'estar degudament justificada.

Sense perjuí de l'exempció de responsabilitat administrativa en este supòsit, correspondrà el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.

*Sext*

El primer paràgraf de l'apartat octau de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:

Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials amb la finalitat de justificar que l'1 de juny de 2025 la inversió realitzada supera el 30 % de la prevista. Esta comunicació haurà de presentar-la com a data límit abans del 15 de juny de 2025.

*Sèptim. Eficàcia*

Esta resolució tindrà efecte des de l'endemà de la publicació del seu extracte en el *Diari Oficial de la Generalitat Valenciana*.

Contra esta resolució es podrà interposar un recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà d'aquell en què tinga lloc la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos comptats des de l'endemà de la seua notificació, de conformitat amb el que s'establix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.

  

València, 23 de desembre de 2024

Vicente Martínez Mus

Conseller de Medi Ambient, Infraestructures i Territori